Prifysgol Bangor

**COFNODION Y CYNGOR**

Mewn cyfarfod o’r Cyngor a gynhaliwyd yn y Brifysgol ddydd Gwener, 17 Ebrill 2015.

**Presennol:**

Y Gwir Anrhydeddus Arglwydd Dafydd Elis-Thomas AC (Cadeirydd), Mrs. Stephanie Barbaresi, Ms. Elinor Bennett, Dr. Gillian Davies, Sir Peter Davis, Mr. Guto Gwilym, Dr. Peter Higson, Yr Athro John Hughes, Yr Athro Jerry Hunter, Mr. Alun Ffred Jones, Mr. Geraint Jones, Dr. Griff Jones, Dr. Karen Jones, Dr. Lorrie Murphy, Yr Athro Richard Parry-Jones, Ms. Ellen Parry Williams, Dr. Alwyn Roberts, Dr. Dewi Roberts, Yr Athro David Shepherd, Yr Athro Paul Spencer, Mr. Rhys Taylor, Yr Athro Carol Tully, Yr Athro Oliver Turnbull, Yr Athro Helen Wilcox, Mr. David Williams, Dr. Olwen Williams, Ysgrifennydd y Brifysgol, Cyfarwyddwr Ystadau, Cyfarwyddwr Cyllid, Cyfarwyddwr Adnoddau Dynol a Chyfarwyddwr Cyfathrebu Corfforaethol.

**MARWOLAETHAU**

Cyfeiriodd y Cadeirydd at farwolaeth y canlynol yn ddiweddar, a safodd yr aelodau er parch i’w coffadwriaeth:

Eddie Saynor, cyn-aelod staff yn yr Adran Ddiogelwch

Edward Lloyd-Jones, cyn-aelod staff yn SENRGY

John Moorcroft, cyn-aelod staff yn yr Ysgol Peirianneg Electronig (IDB)

Rhys Jones, Cymrawd er Anrhydedd

Aled Jones, cyn aelod staff yn yr Adran Arlwyo

J. Islwyn Davies, cyn aelod staff yn Biocemeg

Brian Neal, cyn aelod staff yn yr Adran Ystadau (Diogelwch)

Trefor Owen, Cymrawd er Anrhydedd

Meredydd Evans, Cymrawd er Anrhydedd

John Davies, Hanesydd ac Ysgolor, Dirprwy Lywydd Sefydliad Ymchwil Ystadau Cymru, Prifysgol Bangor

John Rowlands, cyn aelod staff yn Ysgol y Gymraeg

J B Hughes, cyn-aelod staff yn yr Ysgol Mathemateg

D.E. Alun Jones, cyn Drysorydd y Brifysgol

Briant Bourne, cyn-aelod staff yn yr Ysgol Addysg

R. Geraint Gruffydd, Cymrawd er Anrhydedd Geraint Gruffydd

**LLONGYFARCHIADAU**

Llongyfarchodd y Cadeirydd y canlynol, y dyfarnwyd Cadeiriau Personol iddynt:

Angharad Price, Ysgol y Gymraeg

Christopher Burton, Ysgol Gwyddorau Gofal Iechyd

Gareth Griffiths, Ysgol Busnes Bangor

Julia Jones, SENRGY

Jason Walford-Davies, Ysgol y Gymraeg

y canlynol ar dderbyn Darllenyddiaethau:

 Vian Bakir, Astudiaethau Creadigol a’r Cyfryngau

 Charles Bishop, Gwyddorau Biolegol

a'r canlynol ar dderbyn Cadeiriau er Anrhydedd:

 Matthew Makin

 Lynda Warren

 Dave Snowden

Hefyd llongyfarchodd y Cadeirydd y canlynol:

Cafodd y Gymdeithas Myfyrwyr Bydwreigiaeth, sy'n bodoli ers dim ond pum mis, y drydedd wobr yn y *British Journal of Midwifery Practice Awards 2015*.

Chwe aelod o staff academaidd Bangor sydd wedi ennill Cymrodoriaethau’r Academi Addysg Uwch yn y cylch cyntaf o geisiadau i gynllun Aberystwyth-Bangor i gydnabod datblygiad proffesiynol parhaus (DPP) mewn addysgu a chefnogi dysgu - yr unig gynllun achredu ar y cyd ym Mhrydain.

Dau o fyfyrwyr Prifysgol Bangor, Hannah Powell a Joshua Peacock, a enillodd fedalau aur ac arian ym Mhencampwriaethau Codi Pwysau Lloegr 2015.

**COFNODION**

1. Cadarnhawyd a llofnodwyd cofnodion y cyfarfod a gynhaliwyd ar 12 Rhagfyr 2014.
2. Gan gyfeirio at:

[1] Tudalen 2 (**Fframwaith Rhagoriaeth Ymchwil**), rhoddodd Dirprwy'r Is-ganghellor olwg gyffredinol ar berfformiad y Brifysgol yn y Fframwaith Rhagoriaeth Ymchwil. Dywedwyd bod y Brifysgol yn falch iawn â'r canlyniad.

[2] Tudalen 3 (**Cynllun Strategol**), cafodd aelodau'r Cyngor fersiwn gyhoeddedig o'r Cynllun Strategol.

**MATERION YR IS-GANGHELLOR**

Hysbysodd yr Is-ganghellor y Cyngor am y materion a ganlyn:

[1] Yn Arolwg Profiad Myfyrwyr y THE, a gyhoeddwyd yn ddiweddar, rhoddwyd y Brifysgol yn safle 14 yn y DU ac yn 1af yng Nghymru.

[2] Mae'r Brifysgol ar y rhestr fer am chwech o’r naw gwobr yng ngwobrau pwysig *WhatUni Student Choice*.

[3] Mae'r Swyddfa Alumni a Datblygu wedi sicrhau cyllid o £0.5M ar gyfer ysgoloriaethau ac mae'r cyfanswm a godwyd yn y blynyddoedd diwethaf yn awr yn £2.75M. Cytunodd y Cyngor y dylid llongyfarch y swyddfa ar ei llwyddiant.

**ADRODDIAD Y PWYLLGOR GWEITHREDU**

1. Cymeradwywyd yr adroddiad ar gyfarfodydd y Pwyllgor Gweithredu a gynhaliwyd rhwng Ionawr a Mawrth 2015 (ynghlwm fel Atodiad I i gopi swyddogol y Cofnodion hyn).
2. Cyfeiriwyd yn benodol at y canlynol:

[1] Tudalen 3 (**Recriwtio**), mae'r ffigurau diweddaraf yn dangos bod ceisiadau gan israddedigion cartref 2% yn uwch na'r llynedd ac mae'r cynigion a dderbyniwyd 9% yn uwch. Mae ceisiadau tramor yn sylweddol uwch na’r llynedd.

[2] Tudalen 4 (**Marchnata**), mae'r Pwyllgor Gweithredu wedi ystyried 'cynnig marchnata' newydd i'r Brifysgol yn ddiweddar a ***chytunwyd*** y caiff hwn ei gyflwyno i gyfarfod nesaf y Cyngor.

[3] Tudalen 4 (**AU yng Ngogledd Ddwyrain Cymru**), roedd y Pwyllgor Gweithredu wedi cytuno i beidio â chymryd rhan mewn cais i gefnogi datblygu Prifysgol Glyndŵr ymhellach. Fodd bynnag, roedd cyfleoedd i weithio gyda'r Is-ganghellor Dros Dro.

**PONTIO**

1. Rhoddodd y Cyfarwyddwr Ystadau wybodaeth i'r Cyngor ar y sefyllfa ddiweddaraf o ran y gwaith adeiladu a'r rhaglen ddiwygiedig.
2. Yn dilyn trafodaethau â Phrif Weithredwr Adran Adeiladu Galliford Try bu gwelliant o ran cyflawni'r gwaith gan y contractwr, ond mae yna faterion i'w datrys o hyd yn cynnwys ansawdd y gwaith a chyflawni gwaith erbyn dyddiadau gorffen allweddol.
3. Nid oes unrhyw risg ariannol i'r Brifysgol oherwydd yr oedi ac mae'r Brifysgol yn ceisio iawndal penodedig llawn. Ni chafwyd unrhyw arwydd y bydd cyllid grant yn cael ei ddal yn ôl ac mae WEFO wedi ymestyn targedau canlyniad tan fis Rhagfyr 2015.
4. Yn dilyn cwblhau'r adeilad ceir cyfnod o ymgyfarwyddo ac 'agor meddal'. Rhagwelir na fydd rhaglen gelfyddydau ffurfiol yn dechrau cyn Ionawr 2016.

**RHEOLI PROJECTAU**

1. Rhoddodd Dirprwy'r Is-ganghellor gyflwyniad rhagarweiniol ar drefniadau rheoli projectau yn y dyfodol a'r bwriad i sefydlu Bwrdd Rhaglenni Cyfalaf. Nodwyd y bydd set lawn o gynigion yn cael eu hystyried yng nghyfarfod y Cyngor fis Gorffennaf.
2. Croesawodd y Cyngor y cynigion ac fe wnaeth nifer o'r aelodau gynnig eu gwasanaeth i ddatblygu'r cynigion ymhellach.

**NIFEROEDD MYFYRWYR CYFRWNG CYMRAEG**

1. Fe wnaeth y Dirprwy Is-ganghellor (Cyfrwng Cymraeg ac Ymwneud â’r Gymuned) roi gwybodaeth ddiweddaraf i'r Cyngor ar y sefyllfa bresennol yn ymwneud â niferoedd myfyrwyr cyfrwng Cymraeg. Nodwyd y canlynol:

[1] Nodwyd bod nifer y myfyrwyr sy'n cyflawni o leiaf 5 credyd drwy gyfrwng y Gymraeg yn cynyddu ac y cyflawnwyd targedau HEFCW. Mae'r targed ar gyfer nifer y myfyrwyr sy'n cyflawni o leiaf 40 credyd drwy gyfrwng y Gymraeg yn llawer mwy o her, yn arbennig o ystyried y gostyngiad yn niferoedd myfyrwyr sy'n siarad Cymraeg.

[2] Tynnwyd sylw at weithgareddau'n ymwneud â recriwtio, troi ceisiadau'n dderbyniadau a rheoli data'n well. Llwyddwyd i gynnal lefel gweithgaredd cyfrwng Cymraeg ac mae cyfradd gweithgaredd cyfrwng Cymraeg y pen yn cynyddu ymysg myfyrwyr. Mae Bangor wedi ei chadarnhau fel prif ddarparwr addysg uwch cyfrwng Cymraeg yng Nghymru.

[3] Mae ystod y pynciau a gynigir drwy'r Gymraeg yn sylweddol, gan ddarparu gweithlu dwyieithog ar draws nifer o sectorau. Mae'r Brifysgol yn gweithio i gynyddu dealltwriaeth o werth y Gymraeg ar gyfer cyflogaeth.

1. Croesawodd y Cyngor yr adroddiad ac roedd yn falch o weld bod y Brifysgol yn gweithio gyda Choleg Llandrillo Menai i hyrwyddo cyfleoedd i symud ymlaen o ran defnyddio'r Gymraeg.

**PWYLLGOR CYLLID AC ADNODDAU**

1. Cymeradwywyd adroddiadau cyfarfodydd y Pwyllgor Cyllid ac Adnoddau a gynhaliwyd ar 15 Ionawr 2015 ac ar 13 Ebrill 2015 (ynghlwm fel Atodiad II i gopi swyddogol y cofnodion hyn).
2. Gan gyfeirio at:

[1] Cofnodion 485 a 497 (**Parc Gwyddoniaeth Menai**), nodwyd bod y Pwyllgor yn cael gwybodaeth ddiweddaraf yn rheolaidd gan Gyfarwyddwr Gweithredol Parc Gwyddoniaeth Menai a'u bod yn monitro'r risgiau sy'n gysylltiedig â'r project.

[2] Cofnodion 489 a 503 (**Strategaeth Rheoli Adnoddau**), nodwyd bod y sefyllfa ariannol ddiweddaraf yn dangos arbedion o £4.8m yn erbyn targed o £6.0m, a fydd yn arwain at weddill gweithredu o bron £0.2m.

[3] Cofnodion 494 a 504 (**Materion Dyledion Tymor Hir**), nodwyd bod y Cyfarwyddwr Cyllid ar hyn o bryd yn edrych ar wahanol opsiynau i leihau'r risg o dorri'r cyfamod benthyciad â **Barclays.**

[4] Cofnod 496 **(Unrhyw** **Fater Arall),** nodwyd bod Mr Neil Ashbridge wedi cael ei gyfethol yn aelod o'r Pwyllgor.

**PWYLLGOR ARCHWILIO A RISG:**

1. Cymeradwywyd yr adroddiad ar gyfarfod y Pwyllgor Archwilio a Risg a gynhaliwyd ar 2 Chwefror 2015 (ynghlwm fel Atodiad III i gopi swyddogol y Cofnodion).
2. Gan gyfeirio at:

[1] Cofnod 319 (**Pontio**), nodwyd y bydd cylch gorchwyl yr adolygiad o Pontio yn cael ei ystyried yng nghyfarfod y pwyllgor ym mis Mai.

[2] Cofnod 321 (**Adolygiad Datblygu Perfformiad**), yn dilyn archwiliad mewnol yn ddiweddar, nodwyd bod nifer o gamau gweithredu ar y gweill i sicrhau bod yna brosesau trwyadl ac effeithiol wedi'u sefydlu ar gyfer datblygu perfformiad staff.

**PWYLLGOR IECHYD A DIOGELWCH**

1. Cymeradwywyd yr adroddiad ar gyfarfod y Pwyllgor Iechyd a Diogelwch a gynhaliwyd ar 4 Chwefror 2015 (ynghlwm fel Atodiad IV i gopi swyddogol y Cofnodion).
2. Gan gyfeirio at:

[1] Cofnod 454b (**Adroddiad ar farwolaeth drasig Ian Nicholls**), nodwyd bod y Gweithgor Iechyd a Diogelwch wedi cwblhau eu hymchwiliad ac wedi dod i'r casgliad nad oedd unrhyw fai ar y Brifysgol. Mae hyn, felly, yn cwblhau'r ymchwiliad troseddol ond mae'r achos sifil yn parhau. Diolchodd y Cyngor i'r rhai a fu'n ymwneud â rheoli'r broses.

[2] Cofnod 458 (**Adolygiad Polisi - Gwaith Maes**), mae'r Polisi Diogelwch Gwaith Maes yn cael ei adolygu ar hyn o bryd yn unol â chanllawiau ymarfer gorau.

[3] Cofnod 459 (**Diwygio'r Polisi Iechyd a Diogelwch**), bydd y polisi'n cael ei adolygu ac mae Grŵp Adolygu Polisi wedi cael ei sefydlu. Mae'r Grŵp hefyd yn adolygu'r canllawiau UCEA a ddrafftiwyd yn ddiweddar.

**CYFARFOD AR Y CYD BLYNYDDOL Y GRŴP TASG STRATEGAETH YR IAITH GYMRAEG A'R PWYLLGOR DWYIEITHRWYDD**

Cymeradwywyd adroddiad ar gyfarfod blynyddol y Grŵp Tasg Strategaeth yr Iaith Gymraeg a'r Pwyllgor Dwyieithrwydd a gynhaliwyd ar 30 Ionawr 2015 (ynghlwm fel Atodiad IV i gopi swyddogol y Cofnodion).

**PWYLLGOR ENWEBIADAU A LLYWODRAETHU**

1. Cymeradwywyd yr adroddiad ar gyfarfod y Pwyllgor Enwebiadau a Llywodraethu a gynhaliwyd ar 27 Mawrth 2015 (ynghlwm fel Atodiad V i gopi swyddogol y Cofnodion).
2. Gan gyfeirio at:

[1] Cofnod 105 (**Archwiliad Sgiliau**), nodwyd bod y Pwyllgor wedi cytuno i wneud archwiliad o sgiliau holl aelodau'r Cyngor. Yn dilyn yr archwiliad, rhoddir ystyriaeth bellach i hysbyseb yn y wasg genedlaethol, yn cynnwys manylion y swydd, y cymwyseddau sydd eu hangen, a nodi bylchau penodol mewn sgiliau.

[2] Cofnod 106 (**Diwygio Ordinhadau**), ***penderfynwyd*** cymeradwyo'r Ordinhadau diwygiedig a ganlyn):

* Ordinhad I : Disgyblaeth Myfyrwyr
* Ordinhad XVI - Pwyllgorau’r Cyngor
* Ordinhad XXII – Penodi rhai i Gadeiriau Personol, Athrawon er Anrhydedd, Athrawon Ymchwil, Athrawon a Darllenyddion ar Ymweliad

[3] Cofnod 108 (**Penodi i Bwyllgorau**), ***penderfynwyd*** ychwanegu enwau'r aelodau canlynol i'r gronfa i wasanaethu ar Bwyllgorau Apeliadau, Pwyllgorau Cwynion, Paneli Ymchwiliad a Phwyllgorau Diswyddo:

 Dr Griff Jones

 Ms Ellen Parry Williams

 Dr Karen Jones

 Dr Gillian Davies

 Dr Olwen Williams

Nodwyd bod angen ymddiriedolwr wedi'i enwebu gan y cyflogwr ar gyfer y cynllun pensiwn.

**PWYLLGOR TALIADAU**

1. Cymeradwywyd adroddiad ar gyfarfod y Pwyllgor Taliadau a gynhaliwyd ar 12 Rhagfyr 2014 (ynghlwm fel Atodiad VI i gopi swyddogol y cofnodion).
2. Gan gyfeirio at:

[1] Cofnod 3 - (**Meini Prawf Arfaethedig i Fandio Cyflogau Athrawon ar Raddfa Gyflog Sengl**) - nodwyd y bydd graddfa gyflog sengl a gymeradwywyd yn ddiweddar ar gyfer staff cadeiriol yn cael ei defnyddio ar gyfer bandio a dyfarniadau cyflog yn y dyfodol.

[2] Cofnod 4 (**Argymhellion ar Geisiadau Codiad Cyflog i staff uwch**), nodwyd y cymeradwywyd codiadau cyflog i 39 aelod staff (ar gyflogau is na £80k) ac i 6 aelod staff (ar gyflogau uwch na £80k).

**PWYLLGOR DISWYDDIADAU**

1. Cymeradwywyd adroddiad ar gyfarfod y Pwyllgor Diswyddiadau a gynhaliwyd ar 12 Rhagfyr 2014 (ynghlwm fel Atodiad VII i gopi swyddogol y cofnodion).
2. Gan gyfeirio at Gofnod 4 (**Rhestr Staff Dienw**), ***penderfynwyd*** y bydd y staff y bydd eu contractau cyfnod penodol yn dod i ben rhwng 1 Chwefror 2015 a 31 Gorffennaf 2015 yn cael eu diswyddo am resymau colli swydd. Nodwyd bod dulliau lliniaru yn cael eu hystyried cyn terfynu contract.

**MATERION ADNODDAU DYNOL**

1. Derbyniodd y Cyngor adroddiad ar faterion Adnoddau Dynol.
2. Nodwyd bod newidiadau'n cael eu hargymell i Gynllun Pensiwn y Prifysgolion (USS) a bod ymgynghoriad yn cael ei gynnal.
3. ***Penderfynwyd*** penodi'r Athro Christopher Burton i Gadair Noreen Edwards mewn Gwyddorau Gofal Iechyd.
4. Derbyniwyd rhestr o benodiadau diweddar.

**DANGOSYDDION PERFFORMIAD ALLWEDDOL**

Derbyniodd y Cyngor ddata'n ymwneud â grantiau a chontractau ymchwil a ddyfarnwyd, niferoedd myfyrwyr a dangosyddion perfformiad chwarterol.

**SELIO**

Cadarnhaodd y Cyngor selio’r dogfennau a restrwyd yn Agendum 11.

**CYMRODYR ER ANRHYDEDD**

Nodwyd y cyflwynir Cymrodoriaethau er Anrhydedd i’r canlynol yn ystod seremonïau graddio yng Ngorffennaf 2015:

* **Shireen Chambers,** Cyfarwyddwr Gweithredol a Thechnegol, Sefydliad y Coedwigwyr Siartredig. Un o raddedigion Bangor. Am wasanaeth i Goedwigaeth.
* **Lowri Evans**, Cyfarwyddwr Cyffredinol y Bwrdd Cyfarwyddwyr Cyffredinol dros Faterion y Môr a Physgodfeydd i'r Comisiwn Ewropeaidd. Am wasanaeth i Wyddor Môr.
* **Dr David Roberts**, cyn Gofrestrydd ac Ysgrifennydd, Prifysgol Bangor ac aelod staff am 35 mlynedd. Am wasanaeth i’r Brifysgol.
* **Myrddin ap Dafydd**, Sylfaenydd Gwasg Carreg Gwalch. Am wasanaeth i lenyddiaeth Gymraeg ac i’r diwydiant cyhoeddi yng Nghymru.
* **Jeremy Howell**, athro ym Mhrifysgol San Francisco, alumnus o’r Coleg Iechyd a Gwyddorau Ymddygiad. Am wasanaeth i Wyddor Chwaraeon.
* **Bernard Taylor CBE**, Cadeirydd Cambridge Laboratories Ltd a chyn Brif Weithredwr Glaxo Worldwide. Am wasanaeth i Wyddor Fferyllol.
* **Nicholas Snowman**, Cadeirydd, Wartski o Landudno. Am wasanaeth i fyd busnes.
* **Meirion Prys Jones**, cadeirydd y Rhwydwaith er Hyrwyddo Amrywiaeth Ieithyddol a chyn-brif weithredwr Bwrdd yr Iaith Gymraeg. Am wasanaeth i Bolisi a Chynllunio Ieithyddol.
* **Gruff Rhys**, prif ganwr y Super Furry Animals. Am wasanaeth i gerddoriaeth.
* **Huw Stephens**, troellwr ar Radio 1 ac ar adran gerddoriaeth C2, BBC Radio Cymru. Am wasanaeth i gerddoriaeth.